smcproject/ml-wiki-sentences huggingface dataset:
ഏതു പക്ഷത്തിൽ വരുന്നു എന്നതനുസരിച്ച്, ശുക്ലപക്ഷ ഏകാദശി എന്നും കൃഷ്ണപക്ഷ ഏകാദശി എന്നും രണ്ടു ഏകാദശികൾ ഒരു ചാന്ദ്ര മാസത്തിൽ വരുന്നു.
ഒരു വർഷത്തിൽ സാധാരണ 24 ഏകാദശികൾ ഉണ്ടാകും, 25 എണ്ണവും ആകാം.
ഹൈന്ദവ വിശ്വാസങ്ങളിൽ ഏകാദശി പ്രധാനമായ ദിവസമായി കണക്കാക്കപ്പെടുന്നു.
ഈ ദിനത്തോടനുബന്ധിച്ചു ഒരനുഷ്ഠാനമാണ് ഏകാദശി വൃതം .
മഹാഭാരതത്തിലെ ഭഗവദ്ഗീത അർജ്ജുനന് കൃഷ്ണൻ ഉപദേശിച്ചത് ഏകാദശിയിലാണെന്നു കരുതപ്പെടുന്നു.
സൂര്യോദയത്തിന് ദശമി ബന്ധമുള്ള ഏകാദശിയ്ക്ക് ഭൂരിപക്ഷ ഏകാദശി എന്നും ദ്വാദശി ബന്ധമുള്ള ഏകാദശിയ്ക്ക് ആനന്ദപക്ഷം ' എന്നും പറയുന്നു.
ഏകാദശിയുടെ അവസാനത്തെ  15 നാഴികയും ദ്വാദശിയുടെ ആദ്യത്തെ 15 നാഴികയും കൂടിയതിന് ഹരിവാസരം എന്നും പറയുന്നു.
ഏകാദശി:
ഇഹലോകസുഖവും പരലോകസുഖവും ഫലമെന്ന് വിശ്വസിയ്ക്കപ്പെടുന്ന.
ഏകാദശിനാൾ പൂർണ്ണ ഉപവാസം അനുഷ്ഠിക്കണം.
എന്നാൽ കറുത്തപക്ഷം ഏകാദശിയും ആചരിച്ചുവരാറുണ്ട്.
ഗൃഹസ്ഥരായുള്ളവർ ശുക്ലപക്ഷ ഏകാദശിയും വാനപ്രസ്ഥർ, സന്ന്യാസികൾ, വിധവകൾ മുതലായവർ കൃഷ്ണപക്ഷ ഏകാദശിയും ആണ് ആചരിക്കാറുള്ളത്.
എല്ലാ നിലയിലുള്ളവർക്കും ഏകാദശി വ്രതാനുഷ്ഠാനാം പരമൗഷധമായി വിധിച്ചിട്ടുണ്ട്.
സംസാരാഖ്യമഹാഘോരദുഃഖിനാം സർവ്വദേഹിനാം
ഏകാദശ്യുപവാസോയം നിർമ്മിതം പരമൗഷധം.
ആരംഭിക്കുവാൻ പറ്റിയ ദിവസം
ധനു , മകരം , മീനം , മേടം എന്നീ മാസങ്ങളിലൊരു മാസത്തിൽ വേണം ഏകാദശിവ്രതം ആരംഭിക്കുവാൻ.
വൈഷ്ണവ  സമ്പ്രദായത്തിൽ  എപ്പോൾ  വേണമെങ്കിലും  തുടങ്ങാം.
ഏകാദശി വ്രത രീതി
എകാദശി നാളിൽ പൂർണ ഉപവാസം അനുഷ്ഠിക്കണം.
ഗോതമ്പും ധാന്യമായതുകൊണ്ട് അതും ഭക്ഷിക്കരുത്.
ദ്വാദശി ദിവസം ഭക്ഷണ വിതരണം നടത്തുകയും വേണം.
ഏകാദശിയുടെ തലേ ദിവസം - ദശമി ദിവസം - മുതൽ വ്രതം തുടങ്ങും.
അന്ന് ഒരു നേരത്തെ ഭക്ഷണമേ ആകാവു.
എകാദശി നാളിൽ രാവിലെ മൂന്ന് മണി മുതല് ദ്വാദശി ദിവസം രാവിലെ സൂര്യോദയം വരെ പൂർണ ഉപവാസമാണ് വേണ്ടത്.
ദ്വാദശി നാളിൽ തുളസീ തീർത്ഥമോ വെള്ളമോ അന്നാഹാരമോ കഴിച്ച് വ്രതം അവസാനിപ്പിക്കാം.
ദ്വാദശി നാളിലും ഒരു നേരത്തെ ഭക്ഷണമേ പാടുള്ളു.
ഏകാദശി ദിവസം ധാന്യങ്ങൾ ഒഴിവാക്കുമ്പോൾ പഴങ്ങൾ കഴിക്കാം.
ക്രമേണ പഴങ്ങൾ ഉപേക്ഷിച്ച് വെള്ളം മാത്രം കഴിക്കാം.
പിന്നെ വെള്ളവും ഉപേക്ഷിക്കാം.
ഒടുവിൽ മരണത്തിനിരയായാൽ വിഷ്ണുപദം പൂകാമെന്നും വിശ്വസിക്കപ്പെടുന്നു.
ഏകാദശി പുരാണ കഥകൾ അനുസരിച്ച് ഒരു ദേവിയാണ് - ഏകാദശീ ദേവി.
ഈ ദേവി വിഷ്ണുവിൽ നിന്നും ഉത്ഭവിച്ചതാണ്.
ഇത് സംബന്ധിച്ചുള്ള കഥ ഇങ്ങനെ :
ബ്രഹ്മദേവൻ സൃഷ്ടിച്ച അസുരനാണ് താലജംഘൻ.
അദ്ദേഹത്തിന്റെ മകൻ മുരൻ.
ഇരുവരും ചന്ദ്രാവതിപുരിയിലായിരുന്നു താമസം.
അവർ ഇന്ദ്രലോകം ആക്രമിക്കുകയും ദേവേന്ദ്ര സ്ഥാനം തട്ടിയെടുക്കുകയും ചെയ്തപ്പോൾ ദേവന്മാർ മഹാദേവനെ ശരണം പ്രാപിച്ചു.
മഹാദേവനാവട്ടെ അവരെ വിഷ്ണുവിങ്കലേക്ക് അയച്ചു.
ദേവന്മാർ വിഷ്ണുവിനോട് സങ്കടം ഉണർത്തിച്ചപ്പോൾ വിഷ്ണുവിൽ നിന്ന് സുന്ദരിയും അതീവ ശക്തിശാലിനിയുമായ ഒരു ദേവി ഉത്ഭവിച്ചു.
അന്ന് ഏകാദശി ദിവസം ആയതുകൊണ്ട് ദേവിക്ക് ഏകാദശി ദേവി എന്ന് പേരിടുകയും ചെയ്തു.
ദേവി മുരനെ നേരിടുകയും വധിക്കുകയും ചെയ്തു.
വിഷ്ണുവിന് സന്തോഷമായി.
എന്താണ് വരം വേണ്ടത് എന്നു ചോദിച്ചപ്പോൾ സ്വന്തം പേരിൽ ഒരു വ്രതം ഉണ്ടാവണം എന്നും അത് എല്ലാ വ്രതങ്ങളിലും ശ്രേഷ്ഠമായിരിക്കണം എന്നും അത് അനുഷ്ഠിക്കാത്തവർക്ക് കടുത്ത ശിക്ഷ നൽകണമെന്നും ദേവി ആവശ്യപ്പെട്ടു.
വിഷ്ണു അത് സമ്മതിച്ചു.
അങ്ങനെയാണ് ഏകാദശി വ്രതം ഉണ്ടായത്.
വിഷ്ണുവിൽനിന്നും ഉത്ഭവിച്ച ദേവി മുരനെ കൊന്നതുകൊണ്ടാണ് വിഷ്ണുവിന് മുരാരി എന്ന പേര് ഉണ്ടായത്.
ഏകാദശികൾ
വർഷത്തിൽ ഇരുപത്തിനാലോ ഇരുപത്തിയഞ്ചോ ഏകാദശികൾ ഉണ്ടാവും.
ചൈത്ര മാസം - കൃഷ്ണപക്ഷo അഥവാ കറുത്തപക്ഷം : പാപമോചനി ഏകാദശി
ചൈത്ര മാസം - ശുക്ലപക്ഷം അഥവാ വെളുത്തപക്ഷം : കാമദാ ഏകാദശി
(ചൈത്ര മാസം : മീനം – മേടം , മാർച്ച് – ഏപ്രിൽ)
വൈശാഖ മാസം - കൃഷ്ണപക്ഷo അഥവാ കറുത്തപക്ഷം : വരൂഥിനി ഏകാദശി
വൈശാഖ മാസം - ശുക്ലപക്ഷം അഥവാ വെളുത്തപക്ഷം : മോഹിനി ഏകാദശി
(വൈശാഖ മാസം : മേടം – ഇടവം , ഏപ്രിൽ - മെയ് )
ജ്യേഷ്ഠ മാസം - കൃഷ്ണപക്ഷo അഥവാ കറുത്തപക്ഷം : അപരാ ഏകാദശി
ജ്യേഷ്ഠ മാസം - ശുക്ലപക്ഷം അഥവാ വെളുത്തപക്ഷം : നിർജ്ജല ഏകാദശി
( ജ്യേഷ്ഠ മാസം : ഇടവം – മിഥുനം , മെയ് – ജൂൺ)
ആഷാഢ മാസം - കൃഷ്ണപക്ഷo അഥവാ കറുത്തപക്ഷം : യോഗിനി ഏകാദശി
ആഷാഢ മാസം - ശുക്ലപക്ഷം അഥവാ വെളുത്തപക്ഷം : ശയനൈ ഏകാദശി
(ആഷാഢ മാസം : മിഥുനം – കർക്കിടകം , ജൂൺ - ജൂലൈ)
ശ്രാവണ മാസം - കൃഷ്ണപക്ഷo അഥവാ കറുത്തപക്ഷം : കാമികാ ഏകാദശി
ശ്രാവണ മാസം - ശുക്ലപക്ഷം അഥവാ വെളുത്തപക്ഷം : പുത്രദാ ഏകാദശി
(ശ്രാവണ മാസം : കർക്കിടകം – ചിങ്ങം , ജൂലൈ – ഓഗസ്റ്റ്)
ഭാദ്രപദ മാസം - കൃഷ്ണപക്ഷo അഥവാ കറുത്തപക്ഷം : അജ ഏകാദശി
ഭാദ്രപദ മാസം - ശുക്ലപക്ഷം അഥവാ വെളുത്തപക്ഷം : പരിവർത്തന ഏകാദശി
(ഭാദ്രപദ മാസം : ചിങ്ങം – കന്നി , ഓഗസ്റ്റ് – സെപ്റ്റംബർ)
അശ്വിന മാസം - കൃഷ്ണപക്ഷo അഥവാ കറുത്തപക്ഷം : ഇന്ദിര ഏകാദശി
അശ്വിന മാസം - ശുക്ലപക്ഷം അഥവാ വെളുത്തപക്ഷം : പാപാങ്കുശ ഏകാദശി
( അശ്വിന മാസം : കന്നി – തുലാം , സെപ്റ്റംബർ - ഒക്ടോബർ )
കാർത്തിക മാസം - കൃഷ്ണപക്ഷo അഥവാ കറുത്തപക്ഷം : രമ ഏകാദശി
കാർത്തിക മാസം - ശുക്ലപക്ഷം അഥവാ വെളുത്തപക്ഷം : ഉത്ഥാന ഏകാദശി/പ്രബോധിനി ഏകാദശി/ഹരിബോധിനി ഏകാദശി
(കാർത്തിക മാസം : തുലാം– വൃശ്ചികം , ഒക്ടോബർ - നവംബർ)
മാർഗ്ഗശീർഷ മാസം - കൃഷ്ണപക്ഷo അഥവാ കറുത്തപക്ഷം : ഉല്പത്തി ഏകാദശി
മാർഗ്ഗശീർഷ മാസം - ശുക്ലപക്ഷം അഥവാ വെളുത്തപക്ഷം : മോക്ഷദ ഏകാദശി
(മാർഗ്ഗശീർഷ മാസം : വൃശ്ചികം – ധനു , നവംബർ - ഡിസംബർ)
പൗഷ മാസം - കൃഷ്ണപക്ഷo അഥവാ കറുത്തപക്ഷം : സഫല ഏകാദശി
പൗഷ മാസം - ശുക്ലപക്ഷം അഥവാ വെളുത്തപക്ഷം : പുത്രദാ ഏകാദശി/ വൈകുണ്ഡ ഏകാദശി/സ്വർഗ്ഗവാതിൽ ഏകാദശി
(പൗഷ മാസം : ധനു – മകരം , ഡിസംബർ - ജനുവരി)
മാഘ മാസം - കൃഷ്ണപക്ഷo അഥവാ കറുത്തപക്ഷം : ഷസ്തില ഏകാദശി
മാഘ മാസം - ശുക്ലപക്ഷം അഥവാ വെളുത്തപക്ഷം : ജയ ഏകാദശി
(മാഘ മാസം : മകരം – കുംഭം , ജനുവരി – ഫെബ്രുവരി)
ഫാൽഗുന മാസം - കൃഷ്ണപക്ഷo അഥവാ കറുത്തപക്ഷം : വിജയ ഏകാദശി
ഫാൽഗുന മാസം - ശുക്ലപക്ഷം അഥവാ വെളുത്തപക്ഷം : ആമലകി ഏകാദശി
(ഫാൽഗുന മാസം : കുംഭം – മീനം , ഫെബ്രുവരി – മാർച്ച്)
കമല/പരമ ഏകാദശി , പത്മിനി ഏകാദശി എന്നിവ അധിമാസത്തിൽ വരുന്ന ഏകാദശികൾ വൈകുണ്ഠ ഏകാദശി (സ്വർഗ്ഗവാതിൽ ഏകാദശി അഥവാ പുത്രദാ ഏകാദശി) ശയനൈകാദശി ഉത്ഥാനേകാദശി ഗുരുവായൂർ ഏകാദശി തിരുവില്ല്വാമല ഏകാദശി
കുംഭമാസത്തിലെ ഏകാദശി തിരുവില്വാമലയിൽ കുംഭാരന്റെ ഉത്സവമായി നടത്തുന്നു.
തൃപ്രയാർ ഏകാദശി
വൃശ്ചികമാസത്തിലെ കൃഷ്ണപക്ഷ ഏകാദശി തൃപ്രയാറിൽ പ്രസിദ്ധം അവലംബം
ചാൾസ് ശോഭരാജ് ഇംഗ്ലീഷ് വിലാസം https://ml.wikipedia.org/wiki/Charles_Sobhraj
കുപ്രസിദ്ധനായ കൊലയാളിയാണ് ചാൾസ് ശോഭരാജ് .
ഇന്ത്യയിൽ  1976 മുതൽ 1997 വരെ തീഹാർ ജയിലിൽ കഴിഞ്ഞതിനു ശേഷം നേപ്പാളിൽ എത്തിയ ശോഭരാജിനെ നേപ്പാൾ പോലിസ് അറസ്റ്റ് ചേയ്തു.
നിലവിൽ നേപ്പാൾ ജയിലിൽ ജീവപര്യന്തം തടവ് അനുഭവിക്കുന്നു.
1970കളിൽ ഇയാൾ നടത്തിയ കൊലപാതപരമ്പരയിൽ   അനേകം ആളുകൾക്കാണ ജീവൻ നഷ്ടമായത്.
കൊലപാതകം നടത്തുന്നതിലുപരി തടവറകളിൽ നിന്നും സമർഥമായി പുറത്തു ചാടുന്നതിലും ശോഭരാജ് വിദഗ്ദ്ധനായിരുന്നു.
ഫ്രാൻസിൽ തുടക്കം കുറിച്ച കുറ്റകൃത്യങ്ങൾ ലോകത്തിന്റെ പലഭാഗങ്ങളിലും വ്യാപിപ്പിച്ചാണ് ശോഭാരാജ് കുപ്രസിദ്ധിയാർജിച്ചത്.
1944ൽ വിയറ്റ്‌നാമിലെ സൈഗോണിൽ ഇന്ത്യാക്കാരനായ പിതാവിന്റെയും വിയറ്റ്‌നാമുകാരിയായ മാതാവിന്റെയും മകനായായിരുന്നു ശോഭരാജിന്റെ ജനനം.
സൈഗോണിലെ തെരുവുകളിലായിരുന്നു ശോഭരാജിന്റെ ബാല്യകാലം.
എന്നാൽ അമ്മ ഒരു ഫ്രഞ്ച് ആർമി ഓഫീസറെ വിവാഹം കഴിച്ചതോടെ അയാളുടെ ജീവിതം അപ്പാടെ മാറി.
അവർ പാരീസിലേക്ക് കൂടുമാറി.
അമ്മ ശോഭരാജിനെ ഒരു ഫ്രഞ്ച് ബോർഡിംഗ് സ്കൂളിൽ ചേർത്തു.
സ്കൂളിൽ നിന്നു പുറത്തിറങ്ങിയ ശോഭരാജ് തന്റെ കുറ്റകൃത്യ ജീവിതത്തിനു തുടക്കമിടുകയാണ് ചെയ്തത്.
1960കളുടെ തുടക്കത്തിൽ തന്നെ മോഷണക്കേസുകളിൽ പലവട്ടം പോലീസ് ശോഭരാജിനെ അറസ്റ്റു ചെയ്തു.
ചാന്റൽ കോംപാഗ്നോൺ എന്ന ഫ്രഞ്ചുകാരിയുമായുള്ള വിവാഹശേഷം ശോഭരാജ് ഒരു പുതിയ മനുഷ്യനാവാൻ ശ്രമിച്ചു.
എന്നാൽ അങ്ങനെ മാറാൻ ശോഭരാജിനാവുമായിരുന്നില്ല.
മോഷണവും കള്ളക്കടത്തും നിർബാധം തുടർന്നു.
ഒടുവിൽ ഫ്രഞ്ചുകാരിയുമായുള്ള വിവാഹബന്ധം അവസാനിപ്പിച്ച ശോഭരാജ് മേരി ആൻഡ്രീ ലെക്ലെർക്ക് എന്ന കനേഡിയൻ യുവതിയുമായി പരിചയത്തിലാവുകയും അവരെ വിവാഹം കഴിക്കുകയും ചെയ്തു.
1970കളിലാണ് ശോഭരാജ് യൂറോപ്പിൽ മരണത്തിന്റെ ഭീതിവിതച്ചത്.
1972നും 1976നും ഇടയിൽ ശോഭരാജ് കൊന്നുതള്ളിയത് രണ്ടു ഡസൻ മനുഷ്യരെയാണ്.
ബിക്കിനി കില്ലർ എന്നായിരുന്ന ശോഭരാജിന്റെ ആദ്യകാല അപരനാമം.
ക്രൂരമായ കൊലപാതകങ്ങൾ വഞ്ചകൻ, സാത്താൻ തുടങ്ങിയ അർഥം വരുന്ന ‘ദി സെർപന്റ്’.
എന്ന പേരും ശോഭാരാജിനു ചാർത്തിനൽകി.
1976ലാണ് ശോഭരാജ് ആദ്യമായി അറസ്റ്റിലാകുന്നത്.
എന്നാൽ അന്ന് ശോഭാരാജ് സമർഥമായി ജയിൽചാടി.
അതിനുശേഷം പല രാജ്യങ്ങളിൽ യാത്ര ചെയ്ത് പല ഭാഷകളിലും പ്രാവീണ്യം നേടി.
ഇക്കാലളവിൽ തന്റെ തട്ടിപ്പുപരിപാടികൾ ദക്ഷിണേഷ്യയിലേക്ക് വ്യാപിപ്പിക്കുകയും ചെയ്തു.
ഇന്ത്യയിലെത്തിയ ഒരു കൂട്ടം ഫ്രഞ്ചു ടൂറിസ്റ്റുകളുടെ ഭക്ഷണത്തിൽ വിഷം കലർത്തിയതിനും ഇസ്രയേലി ടൂറിസ്റ്റിനെ കൊന്നതിനും ശോഭരാജിനും ഭാര്യയ്ക്കുമെതിരേ ഇന്ത്യൻ പോലീസ് കുറ്റം ചുമത്തി.
ഒടുവിൽ ഇത് ശോഭരാജിന്റെ അറസ്റ്റിലേക്കു നയിച്ചു.
എന്നാൽ 1986ൽ ഡൽഹിയിലെ തിഹാർ ജയിലിൽ നിന്നും ശോഭാരാജ് സമർഥമായി രക്ഷപ്പെട്ടു.
എന്നാൽ ഒരുമാസത്തിനു ശേഷം പിടിയിലായി.
ജയിൽ ചാടിയതിന്റെ ശിക്ഷകൾ കൂടി അനുഭവിച്ച ശേഷം 1997ൽ ശോഭരാജ് പുറത്തിറങ്ങുന്നത്.
തുടർന്ന് പാരീസിലേക്കു പോയ ഇയാൾ അവിടെ അംഡംബര ജീവിതം നയിച്ചു.
എന്നാൽ ഈ സ്വാതന്ത്ര്യം അധികം നീണ്ടു നിന്നില്ല 2003ൽ ശോഭരാജ് നേപ്പാളിൽ വച്ച് അറസ്റ്റു ചെയ്യപ്പെട്ടു.
1975ൽ കോണി ജോ ബ്രോൺസിച്ച് എന്ന അമേരിക്കക്കാരനെ കൊന്ന കേസിലായിരുന്നു അത്.
ആ കേസിൽ ജീവപര്യന്തം ലഭിക്കുകയും ചെയ്തു.
2004ൽ ജയിൽ ചാടാൻ ശ്രമം നടത്തിയെങ്കിലും പരാജയമായിരുന്നു ഫലം.
ശോഭാരാജിന്റെ അപ്പീൽ തള്ളുകയും ചെയ്തു.
2008 ൽ ശോഭരാജ് വിവാഹനിശ്ചയം നേപ്പാളി വനിത നിഹിത ബിശ്വാസുമായി പ്രഖ്യാപിച്ചു.
അമേരിക്കൻ കണ്ടക്ടർ ഡേവിഡ് വുഡാർഡ് ദി ഹിമാലയൻ ടൈംസിന് അയച്ച കത്തിലാണ് ദമ്പതികളുടെ ബന്ധത്തിന്റെ ആധികാരികത സ്ഥിരീകരിച്ചത്.
2014ൽ ബ്രോൺസിച്ചിന്റെ സുഹൃത്തായിരുന്ന ലോറന്റ് കാരിയർ എന്ന കനേഡിയനെ കൊന്ന കുറ്റവും ശോഭരാജിന്റെ തലയിൽ വന്നു.
ഇതിന്റെ വിചാരണ ഇപ്പോഴും നടക്കുകയാണ്.
മെർലിൻ വേരിംഗ് ഈ ലേഖനത്തിന്റെ ശൈലിയും ഘടനയും മറ്റും മാറ്റം വരുത്തണം.
ആശയം വായനക്കാരന് വ്യക്തമാകുന്ന വിധം ലേഖനഭാഗം മെച്ചപ്പെടുത്തണം.
( 2023 മേയ് ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Marilyn_Waring
ന്യൂസിലാന്റ് പൊതുനയ പണ്ഡിതയും അന്താരാഷ്ട്രതലത്തിലുള്ള വികസന ഉപദേഷ്ടാവും മുൻ രാഷ്ട്രീയക്കാരിയും പരിസ്ഥിതി പ്രവർത്തകയും ഫെമിനിസ്റ്റും ഫെമിനിസ്റ്റ് സാമ്പത്തിക ശാസ്ത്രത്തിന്റെ പ്രമുഖ പ്രാരംഭകയുമാണ് ഡേം മെർലിൻ ജോയ് വേരിംഗ് (ജനനം: ഒക്ടോബർ 7, 1952).
1975 ൽ 23 വയസ്സുള്ള അവർ ന്യൂസിലാന്റിലെ ന്യൂസിലാന്റ് നാഷണൽ പാർട്ടിയുടെ ഏറ്റവും പ്രായം കുറഞ്ഞ പാർലമെന്റ് അംഗമായി.
പാർലമെന്റ് അംഗമെന്ന നിലയിൽ പൊതുചെലവ് സമിതിയുടെ അധ്യക്ഷത വഹിച്ചു.
പ്രതിപക്ഷ ലേബർ പാർട്ടിയുടെ ആണവ വിമുക്ത ന്യൂസിലാന്റ് നയത്തെ പിന്തുണച്ചത് 1984 ലെ ന്യൂസിലാന്റ് പൊതുതെരഞ്ഞെടുപ്പിന് കാരണമാകുകയും 1984 ൽ അവർ പാർലമെന്റ് വിടുകയും ചെയ്തു.
പാർലമെന്റ് വിട്ടശേഷം അവർ അക്കാദമിയിലേക്ക് മാറി.
1988-ൽ പ്രസിദ്ധീകരിച്ച ഇഫ് വിമൻ കൗണ്ടഡ് എന്ന പുസ്തകത്തിലൂടെയാണ് അവർ കൂടുതൽ അറിയപ്പെടുന്നത്.
1989-ൽ അവർ രാഷ്ട്രീയ സമ്പദ്‌വ്യവസ്ഥയിൽ ഡോക്ടറേറ്റ് നേടി.
ഗവേഷണത്തിലൂടെയും എഴുത്തിലൂടെയും ഫെമിനിസ്റ്റ് സാമ്പത്തിക ശാസ്ത്രത്തിന്റെ പ്രധാന സ്ഥാപകയായി അവർ അറിയപ്പെടുന്നു.
2006 മുതൽ ന്യൂസിലാന്റിലെ ഓക്ക്‌ലാൻഡിലെ എ‌യു‌ടിയിലെ ഇൻസ്റ്റിറ്റ്യൂട്ട് ഓഫ് പബ്ലിക് പോളിസിയിൽ പബ്ലിക് പോളിസി പ്രൊഫസറായ വേരിംഗ് ഭരണം, പൊതുനയം, രാഷ്ട്രീയ സമ്പദ്‌വ്യവസ്ഥ, ലിംഗ വിശകലനം, മനുഷ്യാവകാശം എന്നിവയിൽ ശ്രദ്ധ കേന്ദ്രീകരിച്ചു.
അന്താരാഷ്ട്ര സഹായ പ്രവർത്തനങ്ങളിൽ പങ്കെടുക്കുകയും യുഎൻ‌ഡി‌പിയുടെയും മറ്റ് അന്താരാഷ്ട്ര സംഘടനകളുടെയും ഉപദേഷ്ടാവായി പ്രവർത്തിക്കുകയും ചെയ്തു.
രണ്ടാം ലോക മഹായുദ്ധത്തെത്തുടർന്ന് ഐക്യരാഷ്ട്രസഭയുടെ ദേശീയ അക്കൗണ്ടുകളുടെ (യുഎൻ‌എസ്‌എൻ‌എ) അടിസ്ഥാനമായി മാറിയ സാമ്പത്തിക നടപടിയായ മൊത്ത ആഭ്യന്തര ഉത്പാദനം എന്ന ആശയത്തെ അവർ പരസ്യമായി വിമർശിച്ചു. 'എണ്ണ ചോർച്ചയെയും യുദ്ധങ്ങളെയും സാമ്പത്തിക വളർച്ചയ്ക്ക് സംഭാവന ചെയ്യുന്നതായി കണക്കാക്കുന്ന ഒരു സംവിധാനത്തെ അവർ വിമർശിക്കുന്നു. അതേസമയം കുട്ടികളെ വളർത്തുന്നതും വീട്ടുജോലിയും മൂല്യമില്ലാത്തതായി കണക്കാക്കപ്പെടുന്നു'.
അവരുടെ പ്രവർത്തനം അക്കാദമിക് വിദഗ്ധരെയും , നിരവധി രാജ്യങ്ങളിലെ സർക്കാർ അക്കൗണ്ടിംഗിനെയും ഐക്യരാഷ്ട്രസഭയുടെ നയങ്ങളെയും സ്വാധീനിച്ചിട്ടുണ്ട്.
മെർലിൻ വേരിംഗ് വളർന്നത് തൗപിരിയിലാണ്.
അവിടെ അവരുടെ മാതാപിതാക്കൾക്ക് ഒരു കശാപ്പുശാല ഉണ്ടായിരുന്നു.
അവരുടെ മുത്തച്ഛൻ ഹാരി (ആർതർ ഹെൻ‌റി) വേരിംഗ് 1881 ൽ ഇംഗ്ലണ്ടിലെ ഹെർ‌ഫോഡ്ഷയറിലെ ഹോപ്സെയിൽ നിന്ന് ന്യൂസിലൻഡിലേക്ക് കുടിയേറി തൗപിരിയിൽ കുടുംബ കശാപ്പ് ബിസിനസ്സ് ആരംഭിച്ചു.
1927-ൽ ദേശീയ പാർട്ടിയുടെ മുൻ‌ഗാമിയായ റിഫോം പാർട്ടിയുടെ റാഗ്ലാൻ സീറ്റിൽ പാർലമെന്റിലേക്കുള്ള തിരഞ്ഞെടുപ്പിൽ ഹാരി വേരിംഗ് പരാജയപ്പെട്ടു.
ചെറുപ്പത്തിൽ സോപ്രാനോയിൽ കഴിവുള്ള അവർ ഒരു ക്ലാസിക്കൽ ഗായികയാകുമെന്ന് മാതാപിതാക്കൾ പ്രതീക്ഷിച്ചിരുന്നു.
1973 ൽ വെല്ലിംഗ്ടൺ വിക്ടോറിയ യൂണിവേഴ്സിറ്റിയിൽ നിന്ന് പൊളിറ്റിക്കൽ സയൻസ്, ഇന്റർനാഷണൽ പൊളിറ്റിക്സ് എന്നിവയിൽ ഹോണേഴ്സ് ബിഎ നേടി.
കരിയർ രാഷ്ട്രീയ ജീവിതം New Zealand Parliament Years Term Electorate Party 1975 – 1978 38th Raglan [[New Zealand National Party| ഫലകം:New Zealand National Party/meta/shortname ]] 1978 – 1981 39th Waipa [[New Zealand National Party| ഫലകം:New Zealand National Party/meta/shortname ]] 1981 – 1984 40th Waipa [[New Zealand National Party| ഫലകം:New Zealand National Party/meta/shortname ]]
വിക്ടോറിയ സർവകലാശാലയിൽ വിദ്യാർത്ഥിയായിരിക്കെ വാറിംഗ് നാഷണൽ പാർട്ടിയിൽ ചേർന്നു.
സ്വവർഗരതി നിയമ പരിഷ്കരണത്തിനായി പാർലമെന്റിൽ ഒരു സ്വകാര്യ ബിൽ അവതരിപ്പിച്ച പ്രതിപക്ഷ ദേശീയ എംപി വെൻ യങ്ങിനെ പിന്തുണയ്ക്കാനാണ് അവർ പാർട്ടിയിൽ ചേർന്നത്.
ലേബർ പാർട്ടിയുടെ പ്രധാനമന്ത്രി നോർമൻ കിർക്ക് ഇതിനെ എതിർത്തിരുന്നു.
1975-ലെ പൊതു തിരഞ്ഞെടുപ്പിൽ, അവർ റാഗ്ലാൻ ഇലക്‌ട്രേറ്റിന്റെ ന്യൂസിലാൻഡ് നാഷണൽ പാർട്ടി പാർലമെന്റിൽ അംഗമായി.
22-ആം വയസ്സിൽ, അവളുടെ ജന്മനാടായ ഹണ്ട്ലി ഉൾപ്പെട്ട വളരെ സുരക്ഷിതമായ ദേശീയ സീറ്റായ റാഗ്ലന്റെ സീറ്റിൽ പാർട്ടിക്ക് വേണ്ടി നിൽക്കാൻ വാറിംഗ് ഗെയ്റിനോട് ചില താൽപ്പര്യം പ്രകടിപ്പിച്ചു.
മുൻ പ്രധാനമന്ത്രി കീത്ത് ഹോളിയോക്കിനെ വിളിച്ച് ഗെയ്ർ ആകാംക്ഷയോടെ വാറിംഗിന്റെ താൽപ്പര്യത്തെക്കുറിച്ചും പ്രദേശത്തെ ഉത്ഭവത്തെക്കുറിച്ചും പറഞ്ഞു.
ഒരു മണിക്കൂറിനുള്ളിൽ ആഹ്ലാദഭരിതനായ ഹോളിയോക്ക് പാർലമെന്റ് ഹൗസിലെത്തി.
ഔദ്യോഗികമായി സ്വയം പരിചയപ്പെടുത്തുകപോലും ചെയ്യാതെ തന്നെ തിരഞ്ഞെടുക്കാനുള്ള വാഗ്ദാനവും നൽകി.
വാറിംഗ് 1974 സെപ്റ്റംബറിൽ "ഭവനം, മത്സ്യബന്ധനം, സ്ത്രീകൾ" എന്നിവയിൽ പ്രവർത്തിക്കുന്ന (ദേശീയ) പ്രതിപക്ഷ ഗവേഷണ യൂണിറ്റിൽ ഒരു പാർട്ട് ടൈം സ്ഥാനം ഏറ്റെടുത്തു.
1975-ന്റെ തുടക്കത്തിൽ ജോർജ് ഗൈർ നാഷണലിന്റെ ഭവന വക്താവും കീത്ത് ഹോളിയോക്കും ദേശീയ കോക്കസിൽ സ്ത്രീകളില്ലാത്തത് "നല്ല സാഹചര്യമല്ല" എന്ന് മനസ്സിലാക്കി.
സുരക്ഷിതമായ ദേശീയ സീറ്റിലേക്ക് ഒരു വനിതാ സ്ഥാനാർത്ഥിയെയും തിരഞ്ഞെടുത്തിട്ടില്ല; ഒരു സ്ത്രീയെ തിരഞ്ഞെടുക്കാനുള്ള അവസാന അവസരം മന്ത്രി ഡഗ് കാർട്ടർ വിരമിക്കുന്ന റാഗ്ലാൻ ആയിരുന്നു.
അതിനാൽ ഗെയ്‌റിനോട് ഇക്കാര്യം അറിയിച്ചതിന് ശേഷം അവൾ നിൽക്കണമെന്ന് അദ്ദേഹം നിർദ്ദേശിച്ചു.
ഒരു മണിക്കൂറിനുള്ളിൽ മുതിർന്ന രാഷ്ട്രതന്ത്രജ്ഞൻ ഹോളിയോക്ക് അവളുടെ റിസർച്ച് യൂണിറ്റ് ഡെസ്കിൽ എത്തി, "ജോർജ് എന്നോട് നിങ്ങൾക്ക് നിൽക്കാൻ കഴിയുമെന്ന് പറയുന്നു? നിങ്ങൾ അവിടെ നിന്ന് വരുന്നുണ്ടോ? നിങ്ങൾക്ക് ഒരു നോമിനേഷൻ ഫോം ഉണ്ടോ? (ഇല്ല) ഇതാ ഒന്ന് - ദയവായി ഇത് പൂരിപ്പിക്കുക. നിങ്ങളുടെ പക്കൽ ഉണ്ടോ? പാർട്ടി അംഗങ്ങൾ ആരൊക്കെ ഒപ്പിടും? (എനിക്കറിയില്ല. അച്ഛന് അറിയാമായിരിക്കും) നിങ്ങളുടെ അച്ഛന്റെ ടെലിഫോൺ നമ്പർ എന്താണ്."
യുദ്ധസേവനം, പ്രാദേശിക ഭരണപരിചയം, അവാർഡുകൾ, ബഹുമതികൾ എന്നിങ്ങനെ ഫോമിൽ ചില ഭാഗങ്ങൾ അവൾ ശൂന്യമാക്കി.
അവരുടെ പ്രവൃത്തിപരിചയത്തിൽ കശാപ്പ് അസിസ്റ്റന്റ്, ക്ലീനർ, ബാർമെയ്ഡ് കൂടാതെ വിദേശകാര്യ മന്ത്രാലയത്തിലെ സ്റ്റുഡന്റ് വെക്കേഷൻ വർക്കർ, ഒരു ടെലിഫോൺ ടെക്നീഷ്യൻ, ഒരു സംഗീതജ്ഞൻ, "വിദ്യാർത്ഥി" എന്നിവരും ഉൾപ്പെടുന്നു.
അവരുടെ സ്വന്തം പട്ടണമായ ഹണ്ട്‌ലിയിൽ നിന്ന് ആരംഭിച്ച സെലക്ഷൻ മീറ്റിംഗിനായി പാർട്ടി പ്രതിനിധികളെ അവർ ചില വീട്ടുവിളികൾ നടത്തി.
അവരുടെ അമ്മയുടെ കാർ (അവരുടെ ചില വസ്ത്രങ്ങളും) കടം വാങ്ങി.
ദക്ഷിണാഫ്രിക്കയുമായുള്ള കായിക ബന്ധത്തോടുള്ള തന്റെ എതിർപ്പിനെ അവർ പരാമർശിച്ചു.
130 വോട്ടിംഗ് പ്രതിനിധികളിൽ 26 പേർ സ്ത്രീകളാണ്.
എട്ട് വർഷത്തേക്ക് അവരുടെ ഇലക്ടറൽ ഏജന്റായി മാറിയ കാതറിൻ ഒ റീഗൻ ഉൾപ്പെടെ മറ്റ് പുരുഷന്മാരായിരുന്ന സ്ഥാനാർത്ഥികൾ : ഒരു കൗണ്ടി കൗൺസിൽ ചെയർ, ഫെഡറേറ്റഡ് ഫാർമേഴ്‌സിന്റെ മീറ്റ് ആൻഡ് വുൾ സെക്ഷൻ ചെയർ, ഒരു നാഷണൽ പാർട്ടി ഡിവിഷണൽ കൗൺസിലർ, 1972 ലെ തിരഞ്ഞെടുപ്പിൽ സ്വതന്ത്രനായി നിന്ന ജനകീയ പ്രാദേശിക കർഷകൻ എന്നിവരായിരുന്നു.
എൻഗരുവാഹിയ ഹൈസ്‌കൂൾ അസംബ്ലി ഹാളിൽ സെലക്ഷൻ മീറ്റിംഗ് നടന്നു.
അവളായിരുന്നു അവസാനമായി സംസാരിച്ച സ്ഥാനാർത്ഥി.
ഓരോരുത്തർക്കും സംസാരിക്കാൻ ഒരേ വിഷയമുള്ള രണ്ട് സീൽ ചെയ്ത കവറുകൾ നൽകി.
പാർട്ടി പ്രസിഡന്റ് ജോർജ്ജ് ചാപ്മാന്റെ വിഷയം കാർഷിക വരുമാനമായിരുന്നു.
"അവരുടെ ശക്തമായ സ്യൂട്ട് അല്ല", പാർട്ടി നേതാവ് റോബർട്ട് മൾഡൂണിന്റെത് ഭവന നയമായിരുന്നു.
ഒരു പാറ്റ്‌സി ചോദ്യം അവൾ ഗെയ്‌റുമായി ഹൗസിംഗ് പോളിസിയിൽ പ്രവർത്തിക്കുന്നുണ്ടെന്ന് അയാൾക്ക് അറിയാമായിരുന്നു (അവൾ മീറ്റിംഗിൽ ചൂണ്ടിക്കാണിച്ചതുപോലെ).
1975-ൽ അവരുടെ തിരഞ്ഞെടുപ്പ് അവരുടെ "വ്യക്തമായ കഴിവും ... നന്നായി വ്യക്തമാക്കിയ ബോധ്യങ്ങളും" പ്രതിഫലിപ്പിച്ചു.
എന്നാൽ രണ്ട് അറിയപ്പെടുന്ന പ്രാദേശിക സ്ഥാനാർത്ഥികൾ പരസ്പരം ഇഷ്ടപ്പെടാത്തതിനാൽ സഹായിച്ചു.
ഒരാളെ ഒഴിവാക്കിയപ്പോൾ അദ്ദേഹത്തിന്റെ പിന്തുണ വാറിംഗിലേക്ക് പോയി.
ഒരു ഫാമിലി ബ്ലോക്ക് അവർക്ക് വോട്ട് ചെയ്തത് മറ്റൊരു സ്ഥാനാർത്ഥി ഒരു ജീനിൽ പുതപ്പ് കൊണ്ട് മറച്ച വ്രണമുള്ള കുതിരയെ വിറ്റതിനാലാണ്.
അവരുടെ തിരഞ്ഞെടുപ്പ് പ്രഖ്യാപിച്ചപ്പോൾ, "ഭയങ്കരമായ ഒരു തെറ്റ്" സംഭവിച്ചുവെന്ന് വാറിംഗ് കരുതി.
പക്ഷേ ഒരു റൗണ്ട് സ്റ്റാൻഡ്-അപ്പ് ആഹ്ലാദത്തോടെ അയൽരാജ്യമായ കിംഗ് കൺട്രി വോട്ടർമാരിൽ നിന്നുള്ള ജിം ബോൾഗർ ഓടിയെത്തി അവളെ സ്റ്റേജിൽ ആലിംഗനം ചെയ്തു.
ആദ്യ ബാലറ്റിൽ നിന്ന് അവൾ മുന്നിലാണെന്നും പതുക്കെ 50% ലേക്ക് ഉയർന്നുവെന്നും പിന്നീട് ഒരു സൂക്ഷ്മപരിശോധന വിദഗ്ധൻ അവളോട് പറഞ്ഞു.
വെല്ലിംഗ്ടണിൽ നടന്ന പാർട്ടി കോക്കസ് മീറ്റിംഗിൽ മൾഡൂൺ പറഞ്ഞു, "ഞങ്ങൾ വിജയിക്കാൻ പോകുന്നു. എനിക്ക് ഒരു സ്ത്രീയെ വേണം, എനിക്ക് കഴിയുന്നവിധം ഞാൻ സഹായിക്കും".
"40 വർഷമായി ഞാൻ അങ്ങനെയൊന്നും കണ്ടിട്ടില്ല" എന്ന മൾഡൂണിനോട് ഹോളിയോക്ക് സമ്മതിച്ചു.
23 വയസ്സുള്ള അവർ, തിരഞ്ഞെടുക്കപ്പെട്ട സമയത്ത് പാർലമെന്റിലെ ഏറ്റവും പ്രായം കുറഞ്ഞ അംഗമായിരുന്നു.
കോളിൻ ഡ്യൂയ്‌ക്കൊപ്പം (അന്ന് ലേബർ കൈവശം വച്ചിരുന്ന ലിറ്റെൽട്ടൺ "സ്വിംഗ്" സീറ്റിലേക്ക് തിരഞ്ഞെടുക്കപ്പെട്ടു), അവരുടെ തിരഞ്ഞെടുപ്പ് സമയത്ത്, ന്യൂസിലാന്റിലെ പാർലമെന്റ് അംഗമായി തിരഞ്ഞെടുക്കപ്പെട്ട പതിനാലാമത്തെയും പതിനഞ്ചാമത്തെയും വനിതകൾ മാത്രമായിരുന്നു അവർ.
സർക്കാർ കോക്കസിലെ രണ്ട് സ്ത്രീകളിൽ ഒരാൾ മാത്രമായിരുന്നു അവർ 1975 ലെ തിരഞ്ഞെടുപ്പിൽ തിരഞ്ഞെടുക്കപ്പെട്ട നാല് സ്ത്രീകളിലും ഒരാളായിരുന്നു.
1978-ലെ തിരഞ്ഞെടുപ്പിന് ശേഷം, 1981-ലെ തിരഞ്ഞെടുപ്പിൽ റൂത്ത് റിച്ചാർഡ്‌സൺ തിരഞ്ഞെടുക്കപ്പെടുന്നതുവരെ അവർ ഏക വനിതാ ഗവൺമെന്റ് എംപിയായിരുന്നു.
വാറിംഗും റിച്ചാർഡ്‌സണും വനിതാ ഇലക്ടറൽ ലോബിയിലെ അംഗങ്ങളായിരുന്നു.
അവർ പ്രധാനമന്ത്രി റോബർട്ട് മുൾദൂണുമായി ഉടനടി പിണങ്ങി.
അവിവാഹിതരായ അമ്മമാർക്കുള്ള ക്ഷേമ നിധികൾ പോലുള്ള ചില വിഷയങ്ങളിൽ അവർ വീക്ഷണങ്ങൾ പങ്കിട്ടെങ്കിലും, അവിടെ നിരവധി സംഘട്ടനങ്ങൾ ഉണ്ടായിരുന്നു.
അവിടെ മുൾദൂൺ ക്ഷേമരാഷ്ട്രത്തിൽ വിശ്വസിച്ചിരുന്നു.
പാർലമെന്റിലെ കാലയളവിൽ, പബ്ലിക് എക്‌സ്‌പെൻഡിച്ചർ കമ്മിറ്റിയുടെ ചെയർ, വിദേശകാര്യ സമിതിയിലെ മുതിർന്ന ഗവൺമെന്റ് അംഗം, നിരായുധീകരണം, ആയുധ നിയന്ത്രണ സമിതി എന്നിവയിൽ അവർ സേവനമനുഷ്ഠിച്ചു.
1978ലെ തിരഞ്ഞെടുപ്പിനുശേഷം പൊതുചെലവ് കമ്മിറ്റിയിലേക്കുള്ള നിയമനം മൂന്നുവർഷത്തെ അംഗത്വത്തിന് ഗണ്യമായ നേട്ടമായിരുന്നു.
ബാരി ഗുസ്താഫ്സൺ പറയുന്നതനുസരിച്ച്, മുൻകൂർ കൂടിയാലോചനകളൊന്നും കൂടാതെ തന്നെ വളരെ സ്വാധീനമുള്ള പബ്ലിക് എക്‌സ്‌പെൻഡിച്ചർ കമ്മിറ്റിയുടെ ചെയർപേഴ്‌സണായിരിക്കുമെന്ന് മൾഡൂൺ കോക്കസിൽ പ്രഖ്യാപിച്ചപ്പോൾ അവൾ 'എന്റെ കസേരയിൽ നിന്ന് വീണുപോയി' എന്ന് വാറിംഗ് അനുസ്മരിച്ചു.
മൂന്ന് വർഷത്തെ പരിചയമുള്ള ഒരു എംപിക്ക് ഇത് ഒരു പ്രധാന സ്ഥാനമായിരുന്നു, അതിലുപരിയായി വാറിംഗിന്റെ യുവത്വത്തിന്റെയും വിവാദപരമായ ആദ്യ ടേമിന്റെയും വെളിച്ചത്തിൽ.
എന്നിരുന്നാലും, വാറിങ്ങിന് സമ്പദ്‌വ്യവസ്ഥയെക്കുറിച്ച് സമാനമായ വീക്ഷണങ്ങളും മൂല്യങ്ങളും ഉണ്ടെന്നും സങ്കീർണ്ണമായ അന്വേഷണത്തെയും വിശകലനത്തെയും നേരിടാനുള്ള ബൗദ്ധിക ശേഷിയും പ്രേരണയും അവൾക്ക് ഉണ്ടെന്നും മൾഡൂണിന് അറിയാമായിരുന്നു.
മന്ത്രിമാരിൽ നിന്നോ മുതിർന്ന ഉദ്യോഗസ്ഥരിൽ നിന്നോ അവളെ ഭയപ്പെടുത്തില്ലെന്നും അയാൾക്ക് നന്നായി അറിയാമായിരുന്നു.
ബ്ലാക്ക് പവർ വനിതകൾ രൂപീകരിച്ച അരോഹ ട്രസ്റ്റിൽ പ്രത്യേക താൽപ്പര്യം പ്രകടിപ്പിച്ചുകൊണ്ട് അക്രമാസക്തമായ കുറ്റകൃത്യങ്ങൾക്കായുള്ള സെലക്ട് കമ്മിറ്റിയിലും അവർ പ്രവർത്തിച്ചു.
ഒരു പാർലമെന്റ് അംഗമെന്ന നിലയിൽ, യുണൈറ്റഡ് നേഷൻസ് കമ്മീഷൻ ഓൺ ദി സ്റ്റാറ്റസ് ഓഫ് വുമണിൽ ന്യൂസിലൻഡ് നിരീക്ഷകയും കൂടിയായിരുന്നു.
കൂടാതെ 1978-ൽ സാമ്പത്തികരംഗത്ത് സ്ത്രീകളുടെ പങ്ക് സംബന്ധിച്ച ഒഇസിഡി കോൺഫറൻസിലെ ന്യൂസിലാൻഡ് പ്രതിനിധി സംഘത്തിന്റെ അധ്യക്ഷയായും പ്രവർത്തിച്ചു.
ആണവ രഹിത ന്യൂസിലാൻഡ് എന്ന വിഷയത്തിൽ നാഷണൽ പാർട്ടി നയത്തോട് വിയോജിപ്പ് പ്രകടിപ്പിച്ച വാറിംഗ് 1984 ജൂൺ 14 ന് ആണവ പ്രശ്‌നങ്ങൾ, നിരായുധീകരണ പ്രശ്നങ്ങൾ, ബലാത്സംഗം എന്നിവയിൽ സ്വതന്ത്രമായി വോട്ട് ചെയ്യുമെന്നും എന്നാൽ അത് തുടരുമെന്നും അവർ നേതൃത്വത്തെ അറിയിച്ചു.
വിശ്വാസത്തിൽ സർക്കാരിനെ പിന്തുണയ്ക്കുക.
ദേശീയ പാർട്ടിക്ക് ഒരു സീറ്റിന്റെ ഭൂരിപക്ഷമേ ഉണ്ടായിരുന്നുള്ളൂ എന്നതിനാൽ, ദേശീയ സുരക്ഷയുമായി ബന്ധപ്പെട്ട ഒന്നായി മൾദൂൺ കണക്കാക്കുന്ന ഒരു വിഷയത്തിൽ ഗവൺമെന്റ് പരാജയപ്പെടാൻ സാധ്യതയുണ്ട് (നിശ്ചയമില്ലെങ്കിലും).
ജൂലൈ 14-ന് അന്നു വൈകുന്നേരം,  (വർഷാവസാനം ഒരു പൊതു തിരഞ്ഞെടുപ്പ് നടക്കാനിരിക്കെ) ഒരു സ്‌നാപ്പ് ഇലക്ഷൻ വിളിക്കാൻ മൾദൂൺ തീരുമാനിച്ചു.
ദേശീയ പാർട്ടിയെ സംബന്ധിച്ചിടത്തോളം ഈ തിരഞ്ഞെടുപ്പ് ഒരു ദുരന്തമായിരുന്നു.
മുൾദൂണിനെ ഈ നടപടിയിലേക്ക് പ്രേരിപ്പിക്കാൻ താൻ മനഃപൂർവം ശ്രമിച്ചതാണെന്ന് വാറിംഗ് മൾദൂണിന്റെ ജീവചരിത്രകാരനോട് പറഞ്ഞു.
ന്യൂക്ലിയർ രഹിത ന്യൂസിലൻഡ് നിയമനിർമ്മാണം പിന്നീട് പുതിയ ലേബർ ഗവൺമെന്റ് നടപ്പിലാക്കി.
അവരുടെ ആത്മകഥയായ ദി പൊളിറ്റിക്കൽ ഇയേഴ്‌സിൽ, ഒരു പാർലമെന്ററി ഓഫീസിൽ വെച്ച് മുൾദൂൺ തന്നെ ശകാരിച്ചതായും, മുൾദൂൺ കുടിച്ച് ദേഷ്യം വന്നപ്പോൾ അവനെ പരിഹസിക്കാൻ ഒരു ആപ്പിൾ കഴിച്ചതായും അവൾ ചിരിച്ചുകൊണ്ട് വിവരിച്ചു.
അലക്‌സാണ്ടർ ടേൺബുൾ ലൈബ്രറിയിലെ ജിം ട്രൗ അവരുടെ പേപ്പറുകൾ ആർക്കൈവ് ചെയ്യാൻ കഴിയുമോ എന്ന് ചോദിച്ചു; അവർ സാധാരണയായി എംപിയുടെ പേപ്പറുകൾ ആർക്കൈവ് ചെയ്യാറില്ല (മന്ത്രിമാർ മാത്രം) "എന്നാൽ അവരുടെ ശേഖരം വ്യത്യസ്തമായിരിക്കും"; ഏകദേശം 400 കാർട്ടണുകൾ ഉണ്ടായിരുന്നു.
അക്കാദമിക് ജോലി
1984-ൽ വാറിംഗ് രാഷ്ട്രീയം ഉപേക്ഷിച്ച് അക്കാദമിയയിലേക്ക് മടങ്ങി.
അവിടെ അവരുടെ ഗവേഷണം ഫെമിനിസ്റ്റ് സാമ്പത്തിക ശാസ്ത്രം, ക്ഷേമം, മനുഷ്യാവകാശങ്ങൾ, നിയമനിർമ്മാണത്തെയും സഹായത്തെയും സ്വാധീനിക്കുന്ന സാമ്പത്തിക ഘടകങ്ങൾ എന്നിവയിൽ ശ്രദ്ധ കേന്ദ്രീകരിച്ചു.
അവലംബം പുറംകണ്ണികൾ ഔദ്യോഗിക വെബ്സൈറ്റ് Marilyn Waring, Professor of Public Policy Archived 2018-02-16 at the Wayback Machine .
at AUT ഇന്റർനെറ്റ് മൂവി ഡാറ്റാബേസിൽ നിന്ന് Marilyn Waring International Association for Feminist Economics (IAFFE) Journal of Feminist Economics Marilyn Waring, Listener Interview 2004 Watch Who's Counting?
Marilyn Waring on Sex, Lies and Global Economics
എം. ചിന്നസ്വാമി സ്റ്റേഡിയം ഇംഗ്ലീഷ് വിലാസം https://ml.wikipedia.org/wiki/M.
_Chinnaswamy_Stadium
ബാംഗ്ലൂരിൽ സ്ഥിതി ചെയ്യുന്ന എം. ചിന്നസ്വാമി സ്റ്റേഡിയം ( കന്നഡ : ಚಿನ್ನಸ್ವಾಮಿ ಕ್ರೀಡಾಂಗಣ , Chinnasvāmi Krīḍāngaṇa ) ഇന്ത്യയിലെ പ്രധാനപ്പെട്ട ക്രിക്കറ്റ് സ്റ്റേഡിയങ്ങളിലൊന്നാണ്‌.
കബ്ബൺ പാർക്കിനും , എം.ജി. റോഡിനും സമീപത്തായി സ്ഥിതി ചെയ്യുന്ന മുപ്പതു വർഷത്തിലധികം പഴക്കമുള്ള ഈ സ്റ്റേഡിയം ബാംഗ്ലൂറ് നഗരത്തിന്റെ ഹൃദയഭാഗത്തായാണ്‌ സ്ഥിതി ചെയ്യുന്നത്.
കർണാടക സ്റ്റേറ്റ് ക്രിക്കറ്റ് അസോസിയേഷൻ (കെ.സി.എസ്.എ.) സ്റ്റേഡിയം എന്നായിരുന്നു ആദ്യ പേരെങ്കിലും പിന്നീട് കെ.സി.എസ്.എയുടെയും ബി.സി.സി.ഐ.യുടെയും പ്രസിഡണ്ടായിരുന്ന എം.ചിന്നസ്വാമിയുടെ സ്മരണാർത്ഥം പേരു എം.ചിന്നസ്വാമി സ്റ്റേഡിയം എന്നാക്കി മാറ്റുകയായിരുന്നു.
55,000 കാണികളെ ഉൾക്കൊള്ളാവുന്ന ഈ സ്റ്റേഡിയത്തിൽ നിരവധി അന്താരാഷ്ട്ര ടെസ്റ്റ്, ഏകദിന ക്രിക്കറ്റ് മത്സരങ്ങളും, ദേശീയ ക്രിക്കറ്റ് മത്സരങ്ങളും നടന്നിട്ടുണ്ട്.
കർണാടക ക്രിക്കറ്റ് ടീമിന്റെയും , റോയൽ ചാലഞ്ചേഴ്‌സ്, ബാംഗ്ലൂരിന്റെയും ഹോം ഗ്രൗണ്ട് കൂടിയാണ്‌ ഈ സ്റ്റേഡിയം.
അവലംബം M. Chinnaswamy Stadium എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
12°58′43.7″N 77°35′58.4″E ﻿ / ﻿ 12.978806°N 77.599556°E ﻿ / 12.978806; 77.599556
ഒന്നാം ലോക മഹായുദ്ധത്തിൻ്റെ സഖ്യകക്ഷികൾ ഈ ലേഖനം മറ്റൊരു ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഒന്നാം ലോകമഹായുദ്ധത്തിലെ (1914-1918) ഒരു പക്ഷമാണ് സഖ്യശക്തികൾ .
(Allied Powers) ഇത് ഓന്റോന്റ് സഖ്യം എന്നും വിളിക്കപ്പെടുന്നു.
ഫ്രാൻസ്, യുണൈറ്റഡ് കിംഗ്ഡം, റഷ്യ, യുണൈറ്റഡ് സ്റ്റേറ്റ്സ്, ഇറ്റലി, ജപ്പാൻ എന്നിവ ചേർന്നതാണ് ഈ സഖ്യം.
ജർമ്മനിയുടെയും കേന്ദ്ര ശക്തികളുടെയും ആക്രമണത്തിനെതിരായ പ്രതിരോധമായാണ് സഖ്യശക്തികൾ പ്രധാനമായും രൂപീകരിച്ചത്.
ട്രിപ്പിൾ എൻ്റൻ്റ് എന്നറിയപ്പെടുന്ന സഖ്യം ഇതിനകം ഫ്രാൻസ്, റഷ്യ, യുണൈറ്റഡ് കിംഗ്ഡം ഉൾപ്പെട്ടിരുന്നു.
ഒന്നാം ലോകമഹായുദ്ധം പുരോഗമിച്ചപ്പോൾ കൂടുതൽ രാജ്യങ്ങൾ അവരോടൊപ്പം ചേർന്നു.
1917-ൽ യുദ്ധത്തിൻ്റെ അവസാനത്തോട് അടുത്ത് അമേരിക്കയും സഖ്യകക്ഷികളോടൊപ്പം ചേർന്നു.
(അതേ വർഷം റഷ്യ സംഘർഷത്തിൽ നിന്ന് പിന്മാറി)
പാരീസ് സമാധാന സമ്മേളനത്തിൽ ഒപ്പുവച്ച ഉടമ്പടികൾ യുണൈറ്റഡ് കിംഗ്ഡം, ഫ്രാൻസ്, ഇറ്റലി, ജപ്പാൻ, യുണൈറ്റഡ് സ്റ്റേറ്റ്സ് എന്നിവയെ "പ്രധാന സഖ്യകക്ഷികളും അനുബന്ധ ശക്തികളും" ആയി അംഗീകരിച്ചു.
https://www.ducksters.com/history/world_war_i/ .
https://www.britannica.com/topic/Allied-Powers-international-alliance
https://www.austlii.edu.au/au/other/dfat/treaties/1920/1.html ↑ From April 1915 ↑ After the abdication of Emperor Nicholas II in the February Revolution of 1917, the new provisional government kept Russia in the war, forming a Russian Republic in September.
The October Revolution the same year led to the Bolshevik seizure of power.
The new regime renamed the country the Russian Soviet Republic and oversaw the signing of the separate peace Treaty of Brest-Litovsk with large concessions in March 1918.
The country then quickly degenerated into the Russian Civil War .
↑ From 6 April 1917, as an Associated Power
വസായ് കോട്ട
മഹാരാഷ്ട്രയിലെ പാൽഘർ ജില്ലയിലെ വസായ് (ബാസ്സീൻ) പട്ടണത്തിലെ തകർന്ന കോട്ടയാണ് വസായ് കോട്ട .
ഇതിന്റെ പോർച്ചുഗീസ് പേരിന്റെ പൂർണരൂപം "ഫോർട്ടാലീസ ഡി സാവോ സെബാസ്റ്റ്യാനോ ഡി ബസായ്" (വസായിയിലെ സെന്റ് സെബാസ്റ്റ്യന്റെ കോട്ട) എന്നാണ്.
ദേശീയ പ്രാധാന്യമുള്ള ഒരു സ്മാരകമാണ് ഈ കോട്ട.
ആർക്കിയോളജിക്കൽ സർവേ ഓഫ് ഇന്ത്യ ഇതിന്റെ സംരക്ഷണച്ചുമതല വഹിക്കുന്നു.
നവഘർ-മണിക്പൂരിലുള്ള വസായ് റോഡ് സ്റ്റേഷൻ ആണ് കോട്ടയുടെ ഏറ്റവുമടുത്ത റെയിൽവേ സ്റ്റേഷൻ.
മുംബയ് സബർബൻ റെയിൽവേയുടെ പശ്ചിമപാതയിലാണ്(വെസ്റ്റേൺ ലൈൻ) ഈ സ്റ്റേഷൻ.
ചരിത്രം പോർച്ചുഗീസ് അധിനിവേശത്തിനു മുൻപ്
ആറാം നൂറ്റാണ്ടിൽ ഗ്രീക്ക് വ്യാപാരി കോസ്മാസ് ഇൻഡികോപ്ലൂസ്റ്റിസും പിന്നീട് 640 ജൂൺ അല്ലെങ്കിൽ ജൂലൈ മാസങ്ങളിൽ ചൈനീസ് സഞ്ചാരിയായ ഷ്വാൻ ത്സാങും വസായിക്ക് ചുറ്റുമുള്ള പ്രദേശങ്ങൾ സന്ദർശിച്ചതായി അറിയപ്പെടുന്നു.
ചരിത്രകാരനായ ഹോസെ ഗേഴ്സൺ ഡാ കുൻഹയുടെ അഭിപ്രായത്തിൽ, ഈ സമയത്ത് വസായിയും പരിസര പ്രദേശങ്ങളും കർണാടകയിലെ ചാലൂക്യ രാജവംശമാണ് ഭരിച്ചിരുന്നത്.
പതിനൊന്നാം നൂറ്റാണ്ട് വരെ നിരവധി അറേബ്യൻ ഭൂമിശാസ്ത്രജ്ഞർ വസായിക്കടുത്തുള്ള താനെ , നാലസോപാറ തുടങ്ങിയ പട്ടണങ്ങളെക്കുറിച്ച് പരാമർശിച്ചിരുന്നുവെങ്കിലും വസായിയെക്കുറിച്ച് പരാമർശങ്ങളൊന്നും ഉണ്ടായിരുന്നില്ല.
വസായിയെ പിന്നീട് കൊങ്കണിലെ സിൽഹാര രാജവംശം ഭരിക്കുകയും ഒടുവിൽ യാദവ രാജവംശത്തിന് കൈമാറുകയും ചെയ്തു.
യാദവരുടെ കീഴിൽ ഇതൊരു ജില്ലാ ആസ്ഥാനമായിരുന്നു (1184-1318).
പിന്നീട് ഗുജറാത്ത് സുൽത്താനത്ത് ഈ പ്രദേശം പിടിച്ചടക്കി.
കുറച്ച് വർഷങ്ങൾക്ക് ശേഷം ഡ്വാർത്തേ ബാർബോസ (1514) ഇതിനെ ബസായ് എന്ന പേരിൽ ഗുജറാത്ത് രാജാവിന്റെ നല്ല തുറമുഖപട്ടണമായി വിശേഷിപ്പിച്ചു.
പോർച്ചുഗീസ് ഭരണം
ചരിത്രകാരനായ മാനുവൽ ഡി ഫാരിയ ഇ സൂസയുടെ അഭിപ്രായത്തിൽ 1509 ൽ ആണ് ആദ്യമായി പോർച്ചുഗീസുകാർ വസായ് തീരം സന്ദർശിച്ചത്.